Iti infomercial ti Commission on Elections (Comelec), naidetalye dagiti innem a simple nga aramiden dagiti botante, kas sumaganad:
1. Ammuen ti voting center ken polling precinct iti voters’ list wenno iti www.comelec.gov.ph.
2. Makipila iti holding area ti bukod a presinto. Umasideg iti Board of Election Inspector (BEI) ket ibaga ti naganmo ken voting precinct number.
3. Dawaten ti balota, folder, marker sa agderetso iti voting area.
4. Iserrek ti balota iti vote counting machine.
5. Agpaikabil iti indelible ink iti ramay ket alaen ken amirisen ti voter’s receipt nga ited ti BEI.
6. Ipisok ti resibo iti voter’s receipt receptacle wenno kahon a nailatang a para iti daytoy.
Kadagiti napalabas a lawas, inkampania ti Comelec dagitoy nasao nga addang babaen ti tulong ti mass media kadagiti shopping mall ken kadagiti terminal ti lugan.
Kuna ni Comelec Chairman Andres Bautista a kalikagumanda a mapan ti botante iti presinto nga adu ti ammona maipapan iti panagbotos; iti kasta, mapalaka ken mapaalisto ti panagbotos.
(Naipablaak iti Bannawag, Mayo 9, 2016 a bilang.)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn